CELEX: 62015TN0610
Language: et
Date: 2015-10-26 00:00:00
Title: Kohtuasi T-610/15: 26. oktoobril 2015 esitatud hagi – British Aggregates versus komisjon

25.1.2016   
            
            
               ET
            
            
               Euroopa Liidu Teataja
            
            
               C 27/64
            
         26. oktoobril 2015 esitatud hagi – British Aggregates versus komisjon
   (Kohtuasi T-610/15)
   (2016/C 027/82)
   Kohtumenetluse keel: inglise
   
      Pooled
   
   
      Hageja: British Aggregates Association (Lanark, Ühendkuningriik) (esindajad: advokaat L. Van den Hende ja Solicitor A. White)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada ELTL artikli 263 alusel komisjoni 31. juuli 2013. aasta otsus 27. märtsi 2015. aasta otsus C(2015) 2141 final (juhtum SA.34775 (2013/C) (ex 2012/NN) – täitematerjali maks (Aggregates Levy – „AGL”)); ning
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hageja esitab oma hagi toetuseks kolm väidet.
   
               —
            
            
               Esimene väide, et komisjon tegi ilmse hindamisvea, kui ta otsustas, et Finance Act 2001-st tulenevad kaheksa täitematerjalimaksu vabastust ei too kaasa valikulisust ega kujuta endast seega riigiabi ELTL artikli 107 lõike 1 tähenduses, ning kui ta võttis valikulisuse kriteeriumi kohaldamise seisukohast aluseks täitematerjalimaksu tavapärase maksustamise põhimõtte ja eesmärgi.
            
         
               —
            
            
               Teine väide, et komisjon ei analüüsinud hoolikalt ja erapooletult, kas vaatlusalused kaheksa maksuvabastust toovad kaasa valikulisuse ja kujutavad endast seetõttu riigiabi ELTL artikli 107 lõike 1 tähenduses.
            
         
               —
            
            
               Kolmas väide, et komisjon ei ole vaidlustatud otsust põhjendanud, nagu on nõutud ELTL artiklis 296, kuna komisjoni poolt täitematerjalimaksu tavapärase maksustamise põhimõtte ja eesmärgi aluseksvõtmine, et selgitada, miks vaatlusalused kaheksa maksuvabastust ei too kaasa valikulisust, on vaidlustatud otsust puudutavalt vasturääkivad.